Igaüks otsib armastust
ja soovib seda meeleheitlikult leida.
Me peame näitama neile, mida armastus endast kujutab.
Peame tutvustama neid armastusele - Jeesusele.
Jeesusele,
sest selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Ärkamist toovat armastust.
Üleloomulikku armastust.
Jeesus on armastus.
PATRICIA KING Igavene armastus
Prohvetid kuulutavad ette asju, mis puudutavad tulevikku.
Kas sulle meeldiks teada,
mis Jumalal on varuks nii sinu kui koguduse jaoks?
Meiega on täna üks prohvet, kes jagab meiega kaheksat punkti,
mille Jumal on talle tulevaste aegade osas ilmutanud.
Need 8 punkti mõjutavad kohe kindlasti su elu
ja sul on kindlasti rõõm kuulda,
et Jumal tahab anda sulle tulevikku ja lootust.
Sa saad kuulma headest asjadest, mis Jumalal on sinu jaoks varuks.
Nii tahan tutvustada oma head sõpra,
kes on Kristuse Ihus tunnustatud prohvet.
Dr. James Goll.
Matteuse 13:52:
"Siis ta ütles neile:
Sellepärast on iga kirjatundja, kes on õpetatud taevariigi jaoks,
majaperemehe sarnane..."
Assa, see on hea!
Kui paljud teist tahavad olla taevariigi õpetatud ehk jüngrid?
Tõstke oma käsi.
Kui te tahate olla jünger,
peate ka olema pea.
Noo?
Ehk nagu 5. Moosese raamatus on öeldud -
me peame olema pea ja mitte saba.
"...majaperemehe sarnane..."
Siin ei ole tegelikult vahet, mis soost see "majaperemees" on,
sest see sõna hõlmab mõlemat sugu.
See ei jõudnud teile kohale.
See sõna "majaperemees" ei räägi meestest.
See tähendab igat usklikku, kes tahab olla jünger
ja kellel on võimalus olla pea ja mitte saba.
See väide oleks nüüd küll väärt kellegi hõiskavat kinnitust.
"...majaperemehe sarnane,
kes oma varakambrist võtab välja uut ja vana.”
Teil peab ka olema oma varakamber.
Jünger ja mitte ainuüksi usklik, teeb midagi imelist.
Ta võtab oma varakambrist nii oma vanad kui uued lood,
sest Matteuse 13:52 ütleb, et majaperemees ehk jünger
võtab oma varakambrist välja uut ja vana.
Mulle meeldib vana lugu,
aga mulle meeldib ka,
kui Püha Vaim hingab kirjapandud Sõna üle,
nii et sellest saab ajakohane ja väljaräägitud rhema sõna,
mis on uus igal hommikul.
8 selget sõna, mida Püha Vaim edastab.
Need on muide deklaratsioonid.
1. Ma kuulutan, et lõikuse uks on valla.
Ma kuulutan, et lõikuse uks on valla.
Kuulete te mind?
Ma kuulutan, et lõikuse uks on valla.
Samas ma ei öelnud, et suure lõikuse uks on valla.
Seda ma ei tea.
Kuid möödunud aastal - Yom Kippuri ehk lunastuspüha ajal
oli mul üks kogemus Jumalaga.
Tegu on suhteliste ja subjektiivsete kogemustega,
kuid samas on need enam kui ehedad minu sees.
See oli minu kogemus,
kus ma sõna otseses mõttes nägin avatud ust,
millest tuul puhus läbi.
Ma kuulsin selle tuule häält
ja pöördusin vaatama ning kuulama selle tuule häält.
Küsisin seda tehes: "Mis see on?"
ja Püha Vaim kõnetas mind hoobilt, öeldes: "Lõikuse uks on valla."
Kuulsite te mind?
Ma ei oota enam kauem, sest lõikuse uks on valla.
Täna on päästepäev.
Joel 4:13 on öeldud:
"Pistke sirp vilja külge, sest lõikus on valminud!"
See on üks neist hetkedest.
On erinevaid hetki ja aegu.
On liikumise aegu.
Kõik punktid, mida täna mainin, tuginevad üksteisele,
kuid ütlen siinkohal veelkord, et lõikuse uks on valla.
Ma ei teadnud, et Lou Engle, teenistuse Call rajaja,
kutsus esile midagi ecbolo-nimelist.
Mis iganes see siis ka poleks.
Hakkasin kõnelema Luuka 10 ja Matteuse 9:38 põhjal,
kus räägitakse Jeesuse palvesoovist.
Mu esimene kirjakoht deklaratsioonile "Lõikuse uks on valla" -
mul on muide kirjakohad iga mu punkti kohta -
on see, et Jeesus ütles oma jüngritele:
"Paluge siis lõikuse Issandat,
et ta saadaks töötegijaid välja oma lõikusele!”
See viitab ajale, milles meie täna elame.
Me elame väga strateegilisel ajal,
aga kui töötegijad ei lähe välja lõikusküpsetele põldudele,
võib lõikus minna põllu peal mädanema.
Seetõttu Jumal kõnetabki meid ja ütleb, et oleme Tema kaastöölised
ja palub, et teeksime midagi Tema nimel.
Ta palub, et paluksime lõikuse Issandat,
et Ta saadaks põldudele töötegijaid.
2. On aeg vabastada rahuriik.
On aeg astuda rahuriiki ja vabastada see.
Roomlastele 14:17 on öeldud:
"Jumala riik ei ole ju söömine ega joomine,
vaid õigus ja rahu ja rõõm Pühas Vaimus."
Õigus, rahu ja rõõm ei peitu uudistes.
Need ei peitu isegi heades filmides.
Tõsi, vahel ka neis.
Mulle meeldivad head filmid, aga see on juba teine teema.
Jumalariigil on oma asukoht, mis asub tegelikult ühes isikus
ja selleks isikuks on Püha Vaim.
Nii et ajal, kus toimub igasugu hullupööraseid asju.
Täna Küprosel, homme Hispaanias
või mis iganes kohale ma hetkel prohveteerin.
Vist.
Kriisid nii USA's kui Süürias, mida ma üldse ei alahinda.
Kriisid siin ja seal ja kolmandas kohas.
Mul on raskusi, sul on raskusi
ja meil pole aimugi, mida nende raskustega peale hakata.
See on nii kohutav!
Kõigil on nii raske...
Ei!
Jama puha!
Ma olen teise dimensiooni kodanik.
Mul on ühtaegu nii USA,
kui ka taevariigi kodaniku pass.
Ma olen taevariigi jünger
ja ma elan teises sfääris, mida saan ka ise luua.
Ma elan hoopis teises sfääris
ja ma tahan astuda rahuriiki.
Ma kutsun meid üles tõusma ühele teisele tasandile
ja me vabastame rahuriigi.
Ma kuulutan, et te ise loote õhustikke ja muudate keskkondi.
Te saate murda läbi inimlikest tsoonidest,
kus valitseb hirm ja ärevus.
Ja selle asemel, et vaadata oma pangakontot
ja mõelda: "Appi, kuidas küll mu elektriarve makstud saab?",
ma kuulutan raha sissevoolu, küllust ja paljunemist.
Ma kuulutan, et me astume rahuriiki.
Rihi oma vaimulik radar veelgi täpsemaks,
tehes seda Patricia raamatute abil.
"Kõrvad, mis kuulevad" ja "Silmad, mis näevad"
Õpi kuulama Jumala häält ja vaata, mis toimub vaimusfääris.
Telli need kaks raamatut vaid 20 dollari eest,
saades lisaks CD "Õpi kuulama Jumala häält".
Tellimisinfo on nähtav ekraanil.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Naistekonverentside täpsem info on leitav Patricia kodulehelt.
Tänu me partneritele
saame saata meeskondi
murtute ja lootusetute juurde
meie linnades
See on see, mida te teete, kui olete meie partnerid.
Hakake me partneriks juba täna!
3. punkt.
Enne veel aga - pange oma käsi oma südamele
ja öelge: "Püha Vaim,
vajuta mu taaskäivitusnuppu."
Kui paljudel teist on unistusi, mis pole veel täitunud?
Kui paljud on saanud mõne prohveteeringu
või tõotuse Jumala Sõnast, mis pole veel täitunud?
Elus on erinevaid aegu. Päriselt ka.
Nii kuulutan ma ka
raskuste kümnendist saatuse kümnendisse astumist.
Mina usun, et elus on oma tsüklid.
Ma usun ka, et Jumal kingib meile tõotusi ja kohtumisi.
Ta on ustav isegi siis, kui meie seda pole.
Kuid ma usun, et Jumalas on teatud tsüklid
ja me oleme sisenemas ühte uude tsüklisse,
mis on taaskäivitusnupu vajutamise tsükkel.
Osad teist on saanud osa ärkamistest, uuendamistest ja taastamisest.
Aga ma kuulen, kuidas Jumal ütleb, et Tema on Jumal, kes ei anna alla
ja kes on ustav oma tõotuste suhtes.
Isegi, kui meie seda pole, jääb Jumal ikka ustavaks.
Nii ütlen ma ka teile,
et Jumala sõrm vajutab taaskäivitusnuppu just praegu.
4. Tule taas Püha Vaim!
Selle ütlemine tekitab hea tunde, mistõttu öelge koos minuga:
"Tule taas Püha Vaim!"
Öelge seda nüüd Talle.
Tule taas Püha Vaim!
Kui Püha Vaim end ilmutab,
on kõik võimalik.
5. Loo riskikultuuri.
Lähen kohe praegu Jumala ette,
mõeldes: "Olen oma elus sellises etapis,
et kui tahaksid mulle midagi väga ebatavalist öelda,
siis ütle
ja ma olen valmis seda täitma."
Luuka 17:6.
Kõik, mida selleks vaja läheb, on vaid ime-, ime-, imetilluke seeme.
Sinepiivakene.
Väikseim kõigist seemnetest,
mis laseb võrsuda kõige suuremal põõsal,
mis eales olemas
ja toob esile midagi, millel nimeks usk.
Selleks, et elada riskikultuuris,
läheb vaja värsket usku.
See nõuab millegi julge tegemist.
Ma kardan veidi, et Jumal tungib meie hirmutsoonidesse.
6.
Kõik need punktid kattuvad ja täiendavad üksteist.
6. "Tervitage värsket ülistusliikumist" ütleb Püha Vaim väga selgelt.
Tervitage värsket Jumala ligiolu-põhist ülistusliikumist.
Kuulake seda!
Psalmid 22:28.
Mulle hakkab see vaikselt kohale jõudma.
"Kõik maailma ääred..."
Kõik.
"Kõik maailma ääred tuletavad teda meelde
ja pöörduvad tagasi Issanda juurde;
ja sinu ette kummardavad kõik rahvaste suguvõsad."
Nii et, kust iganes te ka pärit poleks
või mille iganes kaudu te meid ka ei vaataks,
mul on teile sõna -
tervitage värsket Jumala ligiolu-põhist ülistusliikumist,
veetes õhtuid vaid ülistades, ülistades, ülistades, ülistades, ülistades.
Seda tehes kogete ka Jumala puudutust ja abi.
Olete valmis 7. punktiks?
Usun, et üks tervenemine saab leidma aset
sünges ja meeleheitlikus lõpuaegade õpetuses.
Püha Vaim saab uuendama me meeli ja täitma me südamed värske usuga.
Töötasin selle kallal pikki aastaid ega suutnud sellele nime anda,
kuid nüüd mul on lõpuks sellele oma nimi.
Ütlesin selle jaanuaris Pasadenas olles välja
ja ütlen seda ka nüüd, ülemaailmselt, läbi oma tänase sõnumi ja ekraani.
See on see, mida ma kuulutan.
Ma kuulutan põhimõttelist muutust aulise eshatoloogia suunas.
Ma ei sõltu vaid parematest teenistustest,
vaid Jumala au elab mu sees
ja kuhu iganes ma ka lähen, ma saan seal "lekitada" Jumala au
ja aidata kaasa õhustike muutusele.
Muudetud inimene muudab õhustikku
ja muudetud õhustik saab muuta tervet rahvast.
Nii et ma kuulutan põhimõttelist muutust
aulise eshatoloogia suunas. (eshatoloogia=õpetus maailma lõpust)
Kui paljud tahaks anda selle eest Jumalale ühe tänuaplausi?
See oli 7. punkt.
8. punkt.
Mu viimane selge sõnum sellest, mida Püha Vaim on mulle rääkinud
ja võib-olla räägib ka teile.
8. Kõneta oma mäge.
Kõik need punktid tuginevad üksteisele
ja jutlustajad kõnelevad sageli eelkõige iseendale.
Kõneta oma mäge.
See on üks hea usukõne täna.
Markuse 11:23 on öeldud: "Näed seda mäge?
Ütle oma mäele: Kerki ja kukuta end merre!”"
Teate te, kuidas mäed paigast liiguvad?
Armu läbi.
Läbi armu ilmutuse.
Mäed liiguvad paigast millegi tegemise peale.
Me ei saa ainult kõnetada oma mäge, aga peame lausa hüüdma sellele.
Hüüdma sellele ja kuulutama armu.
Me peame kuskilt pihta hakkama ja see võib algul tunduda tehniline,
aga see algab ilmutuse kuulutamisest, mis sul on armu kohta.
Seega me vajame esmalt ilmutust armust.
Jumal me palume just praegu, et viiksid meid edasi
imelise armu ilmutuses, Jeesuse nimel.
Kujutage just praegu ette oma isiklikku mäge,
mis paneb teile vastu.
Oma isiklikku mäge.
Loen kolmeni
ja siis me kuulutame/hüüame 3x selle mäe üle armu.
Kujutage ette isiklikku mäge, mis teile vastu paneb.
Valmis?
Loen kolmeni ja siis kuulutame armu selle üle.
Üks, kaks, kolm - arm!
Arm!
Kõik need 8 prohvetlikku punkti on nii võimsad.
Kui prohvet kuulutab Jumala sõna
ja sa kuulad neid sõnu ning usud neisse,
siis need kannavad ka vilja su elus ja see on nii äge!
Teadsid sa, et ka sina võid kuulda Jumala häält?
Ja mitte vaid kuulda, mida Ta ütleb, aga ka näha, mida Tema näeb.
Jumal tahab, et kasvaksid
prohvetliku nägemise ja tunnetuse sisse,
et Ta võiks rääkida sulle otse
sinu, su sõprade ja sind ümbritsevate inimeste kohta.
Nii tahan paluda su eest,
et see prohvetlik mantel ja võime kuulda ning näha Jumalalt
saaks nii suureks su sees,
et sa saad otseseid ülekandeid Jumala enda käest,
et võiksid eesolevatel aegadel liikuda kiiremini edasi.
Kuulasin hoolikalt neid punkte, mille James esile tõi
ja tahaksin rääkida ühest neist.
Sellest aulisest eshatoloogiast ehk õpetusest maailma lõpu kohta.
Olin vaid mõni päev tagasi koos James Goll'iga
ja meiega oli veel teisigi prohveteid,
kes kõik jagasid oma tunnetusi
lõpuaegade ja eesootavate sündmuste kohta.
Minu jaoks oli väga huvitav kuulda neid erinevaid vaateid,
mis olid väga unikaalsed
ja samas ka teatud moel vastuolus üksteisega.
Ometi väärt kuulamist.
Ma ise kogen, et neis kõigis on omajagu tõtt
ja võib-olla me näeme alles kõige lõpus,
kus me siit või sealt veidi puusse panime
ja kus samas üks või teine asi läks täpselt täppi.
Nii usun, et on väga hea kuulda neid kõiki.
Samas aga, mõeldes lõpuaegadele,
on ülimalt oluline, et me teame, et Jumalal on meile tulevikku ja lootust
Nii ei lähe ka selles mõttes Jumala rahva jaoks asjad halvasti.
Miks? Sest Jumal on hea.
Seetõttu ka, kui oleme Jumalas, me küll ehk kannatame pisut halba,
aga samas on Tema armust enam kui küll,
et kogeda ka rahu ja rõõmu sellest, kes Ta on.
Olin hiljaaegu Hongkongis koos dr. Dennis Balcombe'ga,
kes rajas seal väga strateegiliselt põrandaaluse koguduse
keset sealset suurt tagakiusu.
Ta töötab seal põrandaaluse kogudusega
ja on näinud selle kannatusi.
Kõik see tagakius ja piinamised, mida nad kogevad, on kohutavad.
Vangis istumised ja palju muud.
Isegi ta ise on istunud mitmeid kordi vangis.
Ta jagas lugusid hiinlastest kristlaste kohta,
keda kohutavatel viisidel taga kiusati ja piinati.
Ja ometi oli nende üle üks arm,
tänu millele nad kogesid selliseid Jumala au aspekte,
mis valmistas neile kirjeldamatut rõõmu.
Ta jagas ühe loo, kus ta oli ühel teenistusel
ja kus vangis olnud põrandaaluse koguduse liikmed
jagasid kogudusega oma tunnistusi
kõigist piinamistest ja asjadest, mida nendega tehti
ja kuidas Jumala arm neid kandis.
Ja korraga inimesed hakkasid nutma.
Dennis Balcombe arvas,
et nad nutavad kuuldud piinamislugude tõttu,
mida on raske kuulata.
Ta püüdis neid lohutada, aga inimesed ütlesid: "Sa ei mõista!
Me ei nuta selle piinamise pärast,
vaid seetõttu, et me pole veel kogenud sellist Jumala au nagu nemad.
Me pole saanud kannatada Jumala pärast
sellistel viisidel nagu nemad on kannatanud.
Aga me tahaks seda teha."
Sest Jumala au ümbritses seda kõike.
Täna me näeme, kuidas Hiina kogudused on tõusuteel
ning seal sünnib palju imesid, tunnustähti ja taevalikke külastusi.
Seal toimub suurim hingede lõikus kogu maailmas.
Nii et isegi, kui peame lõpuaegadel kogema teatud raskusi -
olgu selleks siis tagakius, vastupanu või mis iganes muud,
siis samas saab see ka olema auline,
sest Jeesus ise ilmutab oma au selle keskel.
Olen kuulnud inimesi ütlemas:
"Kui kohutav see on, kui metsalise märk tuleb,
sest kristlased ei saa siis enam müüa ega osta
ja me sureme nälga!"
Kuid see pole nii!
Te ei sure nälga, sest Jumal on te Jumal
ja Ta on hea teie vastu.
Just nagu Iisraeli rahvas, kes oli kõrbes -
neil polnud seal krediitkaarte ega sularaha,
aga neil oli Jumal!
Jumal, kes varustas neid mannaga otse taevast
ja veega kalju seest.
Ta varustas neid riietega
ja kui nende lapsed sirgusid, siis riided vist ühes nendega.
Kuis iganes see ka oli - Jumal kandis hoolt nende eest
ja Ta kannab hoolt ka meie eest.
Kui sa loed Piiblist lõpuaegade kohta, siis pead tegema seda õigesti.
Jumalal on omad tõotused su jaoks ja Ta tuleb järgi aulisele kogudusele,
mis on laitmatu, kortsuta ja plekita.
Ta ei tule koguduse järele, mis on väsinud ja kurnatud,
varjudes koobastes ja maitstes kannatuste leiba.
Nii tahan prohveteerida te üle täna, et te lõpp saab olema auline.
Ma kuulutan te üle täna,
et te koja viimne au saab olema suurem kui esimene au.
Ma kuulutan teie ja te koja üle Jumala headust.
Te olete armastatud igavese armastusega,
mistõttu võtke see armastus ja sõnum Tema headusest
ning jagage seda kogu maailmaga.
Näeme taas!
Rihi oma vaimulik radar veelgi täpsemaks,
tehes seda Patricia raamatute abil.
"Kõrvad, mis kuulevad" ja "Silmad, mis näevad"
Õpi kuulama Jumala häält ja vaata, mis toimub vaimusfääris.
Telli need kaks raamatut vaid 20 dollari eest
saades lisaks CD "Õpi kuulama Jumala häält".
Tellimisinfo on nähtav ekraanil.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Naistekonverentside täpsem info on leitav Patricia kodulehelt.
Tänu me partneritele
saame saata meeskondi
haiget saanute ja lootusetute juurde
me tänavail
See on see, mida te teete, kui olete meie partnerid.
Hakake me partneriks juba täna!
Tõlge: Anne-Ly Raukas
Külastage ka www.xpmedia.com